wickkiey/tamil-wikipedia-chunked huggingface dataset:
# வைத்யநாத் மிசுரா

முனைவர் **வைத்யநாத் மிசுரா** (*Baidyanath Misra*) ஒடிசா மாநிலத்தைச் சேர்ந்த ஒரு இந்திய பொருளாதார நிபுணரும், கல்வியாளரும், எழுத்தாளரும், நிர்வாகியும் ஆவார். இவர் ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார். ஒடிசா மாநில திட்டக் குழுவின் துணைத் தலைவர், ஒடிசாவின் முதல் மாநில நிதி ஆணையத்தின் தலைவர், ஒடிசா மாநில நலச் செயலாளர் வாரியம், ஒரிசா பொருளாதார சங்கத்தின் நிறுவனர் செயலாளர் மற்றும் தலைவர், வளர்ச்சி ஆய்வுகளுக்கான நபக்ருஷ்ணா சௌத்ரி மையத்தின் நிறுவனர் இயக்குநர் மற்றும் தலைவர் போன்ற பல்வேறு பொறுப்புகளையும் வகித்துள்ளார். ஆங்கிலத்தில் 16 புத்தகங்களையும், ஒடியாவில் 20 புத்தகங்களையும் எழுதியுள்ளார்.இவர் பல முன்னணி ஒடியா பத்திரிகைகளில் கட்டுரையாளராகவும் இருந்தார். ஏழை மற்றும் தாழ்த்தப்பட்ட மக்களுக்கு உதவுவதற்காக இவர் ஒடிசா முழுவதும் பல முகாம்களை ஏற்பாடு செய்தார்.
# வைத்யநாத் மிசுரா

## கல்வி

இவர் ராவன்ஷா கல்லூரியில் பொருளாதாரத்தில் இளங்கலை பட்டமும், அதைத் தொடர்ந்து அலகாபாத் பல்கலைக்கழகத்தில் முதுகலை பட்டமும் பெற்றார். இவர் பென்சில்வேனியா பல்கலைக்கழகத்தின் வார்ட்டன் பள்ளியில் பொருளாதாரத்தில் மற்றொரு முதுகலை பட்டத்தை புல்பிரைட் உதவித்தொகையில் முடித்தார். அங்கு இவர் நோபல் பரிசு பெற்ற சைமன் கஸ்நெட்ஸின் கீழ் படித்தார்.
# வைத்யநாத் மிசுரா

## தொழில்

ராவன்ஷா கல்லூரியில் விரிவுரையாளராக தனது வாழ்க்கையைத் தொடங்கிய இவர், உத்கல் பல்கலைக்கழகத்திற்கு பேராசிரியராகவும் பகுப்பாய்வு மற்றும் பயன்பாட்டுப் பொருளாதாரத் துறையின் தலைவராகவும் சென்றார். அங்கு இவர் இந்திய ரிசர்வ் வங்கி, பாரத ஸ்டேட் வங்கி ஆகியவற்றின் நிதியுதவியுடன் இரண்டு கல்வி இருக்கைகளை நிறுவினார். இவர் 1981 முதல் 1985 வரை ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார் அங்கிருந்த காலத்தில், புவனேசுவரம்<nowiki/>பொறியியல் மற்றும் தொழில்நுட்பக் கல்லூரி, சம்பல்பூர் விவசாயக் கல்லூரி, புவனேசுவரம் மனையியல் அறிவியல் கல்லூரி, கஞ்சாம் மீன்வளக் கல்லூரி, ஆகியவற்றை நிறுவினார். இவர் 1985 முதல் 1990 வரை ஒடிசா மாநில திட்டக் குழுவின் தலைவராக இருந்தார். 1987 ஆம் ஆண்டில், இவர் புவனேசுவரத்தில் நபக்ருஷ்ணா சௌத்ரி மேம்பாட்டு ஆய்வுகளுக்கான மையத்தை நிறுவினார், இது இந்திய சமூக அறிவியல் ஆய்வுக் கழகம், இந்திய அரசு ஒடிசா அரசு ஆகியவற்றால் கூட்டாக நிதியளிக்கப்பட்டது. அவர் இந்திய திட்டக் குழு , ஒடிசா ஊதியக் குழுவின் பொருளாதார வல்லுநர்கள் குழுவில் உறுப்பினராகவும் இருந்தார்.
# வைத்யநாத் மிசுரா

## குடும்பம்

இவர் கோர்தாவில் மகாதேவ் மிசுரா -மாணிகா தேவிக்கு பிறந்தார். இவர் இல்லத்தரசியும் கலைத்துறையில் முதுகலை பட்டதாரியுமான வசந்தி என்பவரை மணந்தார். இவர்களுகு விஜயலட்சுமி என்ற ஒரு மகளும். வசந்த், ஜெயந்த், சுகந்த் என்ற மூன்று மகன்களும் உள்ளனர்.
# சானூர் தொல்லியல் களம்

**சானூர் தொல்லியல் களம்**, தமிழ்நாட்டின் செங்கல்பட்டு மாவட்டம், மதுராந்தகம் வட்டம், மதுராந்தகம் ஊராட்சி ஒன்றியத்தில் அமைந்த ஜானகிபுரம் என்ற **சானூர்** எனும் இடத்தில், புதிய கற்காலம் முதல் துவக்க வெண்கலக் காலம் வரையில் மனிதர்களை புதைக்கும் இடுகாட்டுத் தொல்லியல் களம் ஆகும். இத்தொல்லியல் களத்தை 1950 மற்று 1952-ஆம் ஆண்டுகளில் அகழாய்வுப் பணிகளை மேற்கொண்டவர் இந்தியத் தொல்லியல் ஆய்வகத்தின் சென்னை வட்டத்தின் கண்காணிப்பு தொல்லியலளார் கே. வி. சௌந்தரராஜன் ஆவார். சானூர் தொல்லியல் களத்தின் அகழாய்வு அறிக்கையை கே. வி. சௌந்தரராஜன் மற்றும் என். ஆர். பானர்ஜி வெளியிட்டனர்.
# சென்னை கால்நடை மருத்துவ கல்லூரி

**சென்னை கால்நடை மருத்துவக் கல்லூரி** (*Madras Veterinary College*) தமிழ்நாடு கால்நடை மற்றும் கால்நடை அறிவியல் பல்கலைக்கழகத்துடன் இணைந்த கல்லூரி ஆகும், இந்தியாவில் சென்னை , வேப்பேரியில் அமைந்துள்ள ஒரு கால்நடை மருத்துவக் கல்லூரி ஆகும். இந்த கல்லூரி 1 அக்டோபர் 1903 அன்று டோப்ளின் ஹால் எனப்படும் ஒரு சிறிய கட்டிடத்தில் நிறுவப்பட்டது.  
இக்கல்லூரி 1936 இல் மெட்ராஸ் பல்கலைக்கழகத்துடன் இணைந்தது மற்றும் இந்தியாவில் கால்நடை மருத்துவத்தில் இளங்கலை பட்டம் வழங்கும் முதல் கல்லூரி ஆனது. 1989 ஆம் ஆண்டில், இந்தியாவின் முதல் கால்நடை பல்கலைக்கழகம், தமிழ்நாடு கால்நடை மற்றும் விலங்கு அறிவியல் பல்கலைக்கழகம் (தனுவாஸ்) உருவாக்கப்பட்டது, மேலும் இந்த கல்லூரி அதனுடன் இணைக்கப்பட்டது.
# சென்னை கால்நடை மருத்துவ கல்லூரி

## இதனையும் காண்க

- இராஜீவ் காந்தி கால்நடை மற்றும் விலங்கு அறிவியல் கல்லூரி
# ஆரணி அரிசி

**ஆரணி அரிசி** (Arani Rice) என்பது திருவண்ணாமலை மாவட்டத்தில் உள்ள ஆரணியில் தயாரிக்கப்படும் ஒரு வகை உணவு பொருளாகும்.  
ஆரணி நகரம் அரிசி, விவசாய மற்றும் நெசவு பட்டுக்கு போன்றவைக்கு புகழ்பெற்ற ஊராகும். திருவண்ணாமலை மாவட்டத்திற்கு மிக முக்கிய பங்களிப்புவருவாய் நகரம் ஆகும்.இங்கு 250க்கும் மேற்பட்ட அரிசி ஆலைகள் உள்ளன. மாநில அளவில் அரிசி உற்பத்தியில் திருவண்ணாமலை மாவட்டம், ஆரணி தான் முதல் நகரம் ஆகும்..**ஆரணி அரிசி** *(Arni Rice)* என்பது இந்திய<sup>[1]</sup>நாட்டில் உள்ள தமிழ் நாட்டைச் சேர்த்த ஓர் நகரமான ஆரணியில் தயாரிக்கப்படும் தரமான அரிசி ஆகும்.<sup>[2]</sup> இந் நகரில் நூற்றுக்கணக்கான ஆலைகள் உள்ளன. மேலும் இந் நகரில் இருந்து நாட்டின் பல்வேறு பகுதிகளுக்கு மற்றும் அண்டை நாடுகளுக்கும் இவ்வரிசி விற்பனைக்கு செல்கிறது.<sup>[3]</sup> இவை தவிர மாநிலத்தின் பல்வேறு பகுதிகளில் இருந்து வரும் நெல் வகைகள் இங்கிருக்கும் அரிசி ஆலைகளில் அரைக்கப்படுகிறது.  
ஆரணி பகுதியில் விளையும் நெல்லுக்கு நீராதாரமாக விளங்குவது செய்யாறு ஆறும், கமண்டல நாகநதி ஆறும் ஆகும். இவ்விரு நதிகளும் ஜவ்வாது மலையில் உற்பத்தி ஆகி ஆரணி அருகே செல்கிறது. இந்த ஆற்றுப்படுகையில் விளைவிக்கப்படும் நெல்லுக்கு கிடைக்கும் நீர் ஜவ்வாது மலையிலுள்ள காடுகளிலும், கனிமவளங்களிலிருந்தும் நுண் ஊட்டச் சத்துகள் கொண்டு வருவதும் ஒரு காரணமாக குறிப்பிடப்படுகிறது.இந்தப் பகுதியில் கிடைக்கும் நன்னீரில் அரிசி வேகவைக்கப்படுவதால் தமிழகத்தில் எங்கிருந்து நெல்லைப் பெற்றாலும் சுவை கூடி விடுகிறது என்பது தான் ஆரணி அரிசியின் சிறப்பு. எனவேதான் சென்னை போன்ற பெருநகரங்களில் எங்கு கிடைக்கும் ஆரணி அரிசி என்று விளம்பரப்படுத்துகின்றன.  
கடந்த ஆகஸ்ட் மாதம் 2019 ஆம் ஆண்டு தமிழ்நாட்டில் அரிசி உற்பத்தியில் ஆரணி அரிசி முக்கியப் பங்கு வகித்துள்ளது. அரிசி உற்பத்தியில் ஆரணி அரிசியானது தஞ்சாவூர் அரிசி<nowiki/>யை பின் தள்ளியுள்ளது.தற்போது தமிழ்நாட்டில் அரிசி உற்பத்தியில் திருவண்ணாமலை மாவட்டம் தான் முன்னனியில் உள்ளது.அரிசி உற்பத்தியில் முன்னணி பெற்றதால் ஆரணி அரிசிக்கு ஜிம் விருதும் மற்றும் தேசிய அளவில் தேசிய விருதும் 2018 ஆம் ஆண்டு இந்திய அரசால் வழங்கப்பட்டது.
# சாளுவன்குப்பம் தொல்லியல் களம்

**சாளுவன்குப்பம் தொல்லியல் களம்**, தமிழ்நாட்டின் செங்கல்பட்டு மாவட்டம், திருக்கழுகுன்றம் வட்டம், திருக்கழுகுன்றம் ஊராட்சி ஒன்றியத்தில் வங்காள விரிகுடாவை ஒட்டி அமைந்த பல்லவர் கால தொல்லியல் களம் ஆகும். இது சென்னைக்கு தெற்கே 56 கிலோ மீட்டர் தொலைவிலும்; மகாபலிபுரத்திலிருந்து 7 கிலோ மீட்டர் தொலைவிலும், செங்கல்பட்டுக்கு கிழக்கே 36 கிலோ மிட்டர் தொலைவிலும் அமைந்துள்ளது. சாளுவன்குப்பம் தொல்லியள் களம் யுனெஸ்கோவால் உலகப் பாரம்பரியச் சின்னமாக அறிவிக்கப்பட்டுள்ளது.
# சாளுவன்குப்பம் தொல்லியல் களம்

## அகழாய்வுகள்

2004-ஆம் ஆண்டில் இந்தியப் பெருங்கடலில் ஏற்பட்ட ஆழிப்பேரலைகளின் சீற்றத்தினால் சாளுவனகுப்பத்தில் வெளிப்பட்ட கல்வெட்டுகளில் காணப்பட்ட குறிப்புகளைக் கொண்டு இந்தியத் தொல்லியல் ஆய்வகத்தின் தொல்லியல் கண்காணிப்பாளர்கள் தி. சத்தியமூர்த்தி மற்றும் சத்தியபாமா பரணிநாத் ஆகியோர் இணைந்து சாளுவன்குபத்தில் 2005-06 மற்றும் 2005-2007-ஆம் ஆண்டுகளில் அகழாய்வுப் பணிகள் மேற்கொண்டனர். அகழாய்வின் போது சாளுவன்குப்பத்தில் பல்லவர் கால புலிக் குடைவரை, முருகன் கோயில் மற்றும் அதிரனசண்ட பல்லவேஸ்வரம்  
பின்னர் அதே இடத்தில் மேலும் நடத்தப்பட்ட அகழ்வாய்வால் சங்க கால செங்கல் கட்டுமானம் கண்டறியப்பட்டது. மாமல்லபுரம் சங்ககாலத் துறைமுக நகரமாகக் கூறப்படும் நீர்ப்பெயற்று என்று சமீபகாலமாக ஆராய்ச்சியாளர்கள் கருதி வந்தனர். ஆனால் அதற்கான சான்றுகள் ஏதும் கிடைக்காத நிலை இருந்து வந்தது. 22 செப்டம்பர், 2005ல் இந்தியத் தொல்லியல் பரப்பாய்வுத் துறையின் கடல் அகழாய்வுப் பிரிவினர் ஆழிப்பேரலையால் வெளிவந்த சில கட்டிடச்சிதைவுகளை முழுவதுமாக வெளிப்படுத்தினர். இவை மாமல்லை கடற்கரை கோவிலுக்கு 270 அடி தொலைவில் இருக்கிறது. இதன் அமைப்பு மாமல்லபுரம் கடற்கரைக் கோயில்போல் உள்ளது.  
2004 ஆம் ஆண்டில் இந்தியப் பெருங்கடலில் எழுந்த ஆழிப் பேரலைகள் குறைந்த பின்னர் தொல்லியல் ஆய்வாளர்கள் சுனாமி அலைகளால் வெளிப்பட்ட பாறைகளில் கல்வெட்டுக்களைக் கண்டுபிடித்தனர். ராஷ்டிரகூட மன்னன் மூன்றாம் கிருஷ்ணன், சோழ மன்னர்கள் முதலாம் பராந்தகன் மற்றும் முதலாம் குலோத்துங்கன் ஆகியோரால் செய்விக்கப்பட்ட கல்வெட்டுகள் *திருவீழ்ச்சில்* (தற்போதைய சாளுவன்குப்பம்) என்ற இடத்தில் அமைந்த முருகன் கோவிலைப் பற்றிக் குறிப்பிட்டன. குறிப்பிடுகிறது. மற்றொரு தூண், 813 இல் கோவிலின் தீபத்தின் பராமரிப்புச் செலவிற்காக *வசந்தனார்* என்ற பிராமணப் பெண்ணால் அளிக்கப்பட்ட 16 கழஞ்சுகளைப் பற்றிக் குறிப்பிடுகிறது. மூன்றாவது தூண் முதலாம் ராஜராஜ சோழனால் செய்விக்கப்பட்ட கல்வெட்டுக்களைக் கொண்டுள்ளது. இம்மூன்று தூண்களைத் தவிர மேலும் ஐந்து தூண்கள் கீழ்க்காணும் அரசர்களால் செய்விக்கப்பட்ட கல்வெட்டுக்களைக் கொண்டுள்ளன.
# சாளுவன்குப்பம் தொல்லியல் களம்

## கட்டடக் கலை

சுற்றுச் சுவர்.]]
கருவறை. மேற்புறத்தில் உள்ள மெல்லிய செங்கல் பலகைகள் பல்லவர்களால் செய்விக்கப்பட்டவை.]]  
இங்குள்ள சாளுவன்குப்பம் முருகன் கோவில் வடக்கு நோக்கி அமைந்துள்ளது. கோவிலின் கருவறை 2 மீட்டர் நீளமும் 2.2 மீட்டர் அகலமும் கொண்டு 27 செங்கல் அடுக்குகளாக அமைந்துள்ளது. கோவிலின் நுழைவாயிலின் முன் கல்லால் ஆன வேல் ஒன்று உள்ளது. அகழ்வாய்வில் முதலாம் நூற்றாண்டு காலத்துக்குரிய நடன வகையாக சிலப்பதிகாரம் கூறும் குரவைக் கூத்தினைச் சித்தரிக்கும் சான்றும் கிடைத்துள்ளது. சதுரக் கருவறை மிகவும் சிறியதாக உள்ளமையால் அதனுள் எந்தவொரு கடவுளுருவமும் இருந்திருக்க முடியாது என்பது தி. சத்தியமூர்த்தியின் கருத்தாகும். வண்டல் மண் நிரம்பிய ஒரு மேடான அடிப்பரப்பின் மீது செங்கற்களை அடுக்கி இக்கோவில் கட்டப்பட்டுள்ளது. செம்புரைக் கற்களால் (laterite) ஆன நான்கு அடுக்குகளால் பிரிக்கப்பட்ட நான்கு செங்கல் அடுக்குகள் அமைக்கப்பட்டுள்ளன.
# சாளுவன்குப்பம் தொல்லியல் களம்

## தொல்பொருட்கள்

பகுதியில் அகழ்ந்தெடுக்கப்பட்ட மட்பாண்டச் சில்லுகள் மற்றும் கருங்கல் பலகைகள். சில மட்பாண்டச் சில்லுகள்]]
இப்பகுதியில் அகழ்ந்தெடுக்கப்பட்ட சில முக்கிய தொல்பொருட்கள்.  
- ஒரு பெண்ணின் மண்டையோடு
- சுடுமண் விளக்குகள்
- பச்சைக் கல்லால் ஆன ஒரு சிவலிங்கம்
- மட்பாண்டங்களின் சில்லுகள்
- சிவனுக்குரிய சுடுமண் சிற்பம் நந்தியின் சுடுமண் சிற்பம்
- சோழர் காலத்து செப்பு நாணயம் உட்பட வேறுபல பிந்தைய காலப் பொருட்கள்.
# மயில் அடல்

**மயில் அடல்** அல்லது **பூ அடல்** (*Plate fish*) என்பது போத்தஸ் பேரினத்தைச் சேர்ந்த ஒரு தட்டை மீன் ஆகும். இவை அத்திலாந்திக்குப் பெருங்கடல் உட்பட கரிபியக் கடல் உள்ளிட்ட வெப்பமண்டல கடல் பகுதிகளில் காணப்படுகின்றன. இதன் வழக்கமான வாழிடமாக பவளப் பாறைகளுக்கு அருகில் உள்ள மணல் வெளிகளாகும். மேலும் இந்த சூழலில் இவை நன்கு உருமறைப்பு செய்து தங்கள் நிறத்தை மாற்றிக் கொள்ளக் கூடியவையாக உள்ளன.
# மயில் அடல்

## விளக்கம்

*மயில் அடல்* மீனானது தட்டையான உடலமைப்பைக் கொண்டுள்ளது. இதன் வலது பக்கம் கீழே தரையில் இருக்குமாறும், இடது பக்கம் மேல்நோக்கி இருக்கும் வகையிலும் கடல் தரையில் உருமறைப்பு செய்து கொண்டு படுத்திருக்கும். இந்த மீனுக்கு இரண்டு கண்களும் ஒரே பக்கத்தில் இருக்கும். கண்கள் சற்று இடை வெளியுடன் இருக்கும். அவை குமிழ் போல புடைத்து இருக்கும். இதனால் தரையில் படுத்தபடி தன் இரு கண்களிலும் இரையை எதிர் பார்த்தபடி படுத்து இருக்கும். இதன் உடல் வடிவம் வட்டமானது. மேலும் இதன் முதுகு மற்றும் குத துடுப்புகள் கிட்டத்தட்ட உடலைச் சுற்றியுள்ளன. முதுகுத் துடுப்பு 92 முதல் 99 மென்மையான கதிர்களையும், குதத் துடுப்பு 71 முதல் 76 மென்மையான கதிர்களைக் கொண்டிருக்கும். இதன் மார்புத் துடுப்புகள் நீண்டவை மற்றும் பெரும்பாலும் நிமிர்ந்தவை. வயது வந்த மயில் அடல் மீனின் சராசரி நீளம் , இது அதிகபட்சமாக நீளமுள்ளது. இந்த மீனின் உடல் சாம்பல், பழுப்பு மற்றும் பழுப்பு கலந்த நிறத்தில் சிறிய நீல நிற புள்ளிகள் வட்டங்களுடன் காணப்படும். இதன் தலையும், துடுப்புகளும் நீல நிறத்தில் காணப்படும். இதன் உடலில் உள்ள பக்கவாட்டு கோட்டில் இரண்டு அல்லது மூன்று பரவலான இருண்ட திட்டுகள் உள்ளன. மீன் அதன் உடல் நிறத்தை அதன் சுற்றுப்புறத்தை ஒத்திருக்கும்படி பச்சோந்தியைப் போல மாற்றிக்கொள்ளும் திறண் கொண்டது. இதனால் இந்த மீன் கடற்பரப்பில் படுத்திருக்கும்போது தன்னை உருமறைத்துக் கொள்ளும். இந்த இன மீன்களால் அவற்றின் நிறத்தை இரண்டு முதல் எட்டு வினாடிகளில் சுற்றுப்புறத்துக்கு ஏற்ப மாற்றிக் கொள்ள முடியும்.
# மயில் அடல்

## பரவலும், வாழ்விடமும்

*மயில் அடல்* அட்லாண்டிக் பெருங்கடல் மற்றும் கரீபியன் கடலின் வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. இவை புளோரிடா, பஹாமாஸ் மற்றும் பெர்முடா முதல் பிரேசில் வரை பரவியுள்ளன. என்றாலும் இவை மெக்சிகோ வளைகுடாவில் இல்லை. இவை கினி வளைகுடா மற்றும் அசென்ஷன் தீவுப் பகுதிகளிலும் காணப்படுகின்றன. இவை பொதுவாக 1 முதல் 20 மீ (3.3 மற்றும் 65.6 அடி) ஆழத்தில் காணப்படுகிறன்றன. ஆனால் 100 மீ (328 அடி) ஆழத்திலும் காணப்படலாம். இதன் பொதுவான வாழிடமாக பவளப் பாறைகளுக்கு அருகிலுள்ள மணல் நிறைந்த பகுதிகள், கடல் புல்வெளிகள் அல்லது சதுப்புநிலங்களுக்கு அருகில் உள்ள இடங்கள் ஆகும். இது பவளப் பாறைகளுக்கு அருகில் பொதுவாக காணப்படும் மீனாகும்.
# கு. அ. பாண்டியன்

**கு. அ. பாண்டியன்** (*K. A. Pandian*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் கடலூர் மாவட்டம் காட்டுமன்னார்கோவிலைச் சார்ந்தவர். இவர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றவர். இவர் 2016 மற்றும் 2021 ஆகிய ஆண்டுகளில் நடைபெற்ற தமிழ்நாடு சட்டப்பேரவை தேர்தலில் சிதம்பரம் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஜெ. ஜெ. எபினேசர்

**ஜான் எபினேசர்** என்ற **ஜெ. ஜெ. எபினேசர்** (*J. J. Ebenezer*) தமிழ்நாட்டைச் சேர்ந்த இந்திய அரசியல்வாதி ஆவார். இவர் சென்னை தண்டையார்பேட்டையில் வசித்து வருகிறார். எபினேசர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். திராவிட முன்னேற்றக் கழகத்தின் உறுப்பினரான இவர் 2021ஆம் ஆண்டு டாக்டர் ராதாகிருஷ்ணன் நகர் சட்டமன்றத் தொகுதிக்கு நடைபெற்ற தேர்தலில் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.
# ஸ்ரீஜா சேஷாத்திரி

**ஸ்ரீஜா சேஷாத்ரி** (பிறப்பு 15 ஆகஸ்ட் 1997), ஒரு இந்திய சதுரங்க விளையாட்டு வீரர் ஆவார். பிடே அமைப்பு, ஜூலை 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.
# ஸ்ரீஜா சேஷாத்திரி

## சதுரங்க வாழ்க்கை

ஸ்ரீஜா 2017 இல் பெண் சர்வதேச மாஸ்டர் பட்டத்தை பெற்றார் . அவர் தனது முதல் பெண் கிராண்ட்மாஸ்டர் நெறியை டிசம்பர் 2016 இல் மும்பையில் நடந்த 2 வது மும்பை சர்வதேசசதுரங்க போட்டியில் பெற்றார். அடுத்து மார்ச் 2017 இல் ஷார்ஜாவில் நடந்த முதுநிலை சர்வதேச செஸ் சாம்பியன்ஷிப்பில், அவர் தனது இரண்டாவது பெண் கிராண்ட்மாஸ்டர் நெறிமுறையைப் பெற்றார். ஸ்ரீஜா தனது மூன்றாவது மற்றும் இறுதி நெறிமுறையை ஜூன் 2019 இல் மும்பையில் நடந்த மேயர் கோப்பை சர்வதேச திறந்த சதுரங்க போட்டியில் அடைந்தார். அவருக்கு ஜூலை 2019 இல் அதிகாரப்பூர்வமாக பெண் கிராண்ட்மாஸ்டர் பட்டம் வழங்கப்பட்டது.  
ஸ்ரீஜா ஜூன் 2018 இல் மும்பையில் உள்ள ஏக்கர்ஸ் கிளப்பில் நடந்த மகளிர் கிராண்ட்மாஸ்டர் செஸ் சாம்பியன்ஷிப்பில் மூன்றாவது இடத்தைப் பிடித்தார். ஜூன் 2019 இல் மும்பையில் நடந்த மேயர் கிளப் சதுரங்க போட்டியில் ஒரு சர்வதேச மாஸ்டர் (ஐ.எம்.) நெறி முறையை அவர் பெற்றார். அவர் ஜூலை 2019 இல் தமிழ்நாடு, காரைக்குடியில் நடைபெற்ற 46 வது தேசிய மகளிர்சதுரங்க சாம்பியன்ஷிப்பில் பதினொரு சுற்றுகளில் மொத்தம் எட்டு புள்ளிகளைப் பெற்று ஆறாவது இடத்தைப் பிடித்தார்.
# ஸ்ரீஜா சேஷாத்திரி

## மேலும் பார்க்க

- இந்திய சதுரங்க வீரர்களின் பட்டியல்
- இந்தியாவில் சதுரங்கம்
# கறுக்காடி

**கறுக்காடி** அல்லது **வற்றல் இறால்** (*Pandalus borealis*) என்பது வடக்கு அத்திலாந்திக் மற்றும் வடக்கு பசிபிக் பெருங்கடல்களின் குளிர்ந்த பகுதிகளில் காணப்படும் ஒரு வகை கரிடியன் இறால் ஆகும். ஐக்கிய நாடுகளின் உணவு மற்றும் வேளாண்மை அமைப்பு இவற்றை **வடக்கு இறால்** என்று குறிப்பிடுகிறது. மற்ற பொதுவான பெயர்களாக இளஞ்சிவப்பு இறால், ஆழ்கடல் இறால், நோர்டிக் இறால், பெரிய வடக்கு இறால், வடக்கு இறால், 0 முதல் 8&nbsp;°C (32-46&nbsp;°F) வெப்பநிலை கொண்ட தண்ணீரில் மென்மையான சேற்றின் அடிப்பகுதியில், வாழ்கிறது. இருப்பினும் இது 9 முதல் 1,450 மீ (30-4,757 அடி) ஆழம் வரையிலும், −2 முதல் 12&nbsp;°C (28-54&nbsp;°F) வெப்ப நிலை உள்ள இடங்களிலும் பதிவு செய்யப்பட்டுள்ளது. கறுகாடி இறால்கள் 32 முதல் 35 பிபிடி வரையிலான உப்புத்தன்மை கொண்ட உவர் நீரில் செழித்து வளர்கின்றன. இந்த இறால்களின் வாழ்க்கைச் சுழற்சி அவை இருக்கும் இடத்தைப் பொறுத்து அமைகிறது. இதை ஒரு கிளையினமாக கருதுவதற்குப் பதிலாக, வட பசிபிக் மக்கள் பெரும்பாலும் ஒரு தனி இனமாக அங்கீகரிக்கின்றனர்.
# கறுக்காடி

## உடலியல்

சிவப்பு நிற மிகளாய் வற்றல் போன்ற தோற்றம் கொண்டது இந்த இறால்கள் ஆகும்.
இவற்றின் எட்டு ஆண்டு ஆயுட்காலத்தில், இந்த இறாலின் முட்டையிடும் பருவம் கோடையின் பிற்பகுதியில் பொதுவாக கடலில் தொடங்குகிறது. இலையுதிர்காலத்தின் துவக்கத்தில், பெண் இறால்கள் தங்கள் வயிற்றில் இருந்து முட்டைகளை வெளியேற்றத் தொடங்குன்றன. இந்த சமயத்தில் இவை கரையோரமாக நகரும். குளிர்காலத்தில் இவற்றின் முட்டைகள் குஞ்சு பொரிக்கும்.
# கறுக்காடி

## பயன்கள்

இந்த இறால்கள் மனிதர்களுக்கு உணவாவதும் அல்லாமல் வேறு வகைகளிலும் பயன்படுகின்றன. இதன் மேலோட்டில் ஒரு நொதியம் உள்ளது. அதில் இருந்து சிட்டோசன் என்ற வேதிப் பொருள் பெறப்படுகிறது. இது காயங்களுக்கு மருந்தாகவும், திராட்சைச் சாற்றை வடிகட்டவும், இயற்கை வேளாண்மையில் மண்ணை வளப்படுத்தவும் பயன்படுத்தப்படுகிறது.
# ப. வெ. நந்திதா

**பள்ளத்தூர் வெங்கடாசலம் நந்திதா** (பிறப்பு ஏப்ரல் 10, 1996) ஒரு இந்திய சதுரங்க வீரர் ஆவார். அவர் பிடேயின் பெண் கிராண்ட்மாஸ்டர் பட்டத்தைப் பெற்றுள்ளார். அவர் இந்தியாவின் 17 வது பெண் கிராண்ட்மாஸ்டர் ஆவார். இந்திய பெண் சதுரங்க வீராங்கனைகள் தரவரிசையில் 7 வது இடத்தில் உள்ளார்.
# ப. வெ. நந்திதா

## இளமை மற்றும் கல்வி

நந்திதா 10 ஏப்ரல் 1996 இல் தமிழ்நாட்டில் உள்ள சங்ககிரியில் பிறந்தார். அவர் சென்னை அண்ணா பல்கலைக்கழகம், கிண்டி பொறியியல் கல்லூரியில் பொறியியலில் மின்னணுவியல் மற்றும் தகவல் தொடர்பு துறையில் இளங்கலை பட்டம் பெற்றுள்ளார்.(2014-17). விளையாட்டு ஒதுக்கீட்டுப் பிரிவில் முதலிடம் பெற்று தனது பொறியியல் இடத்தைப் பெற்றார்.
# ப. வெ. நந்திதா

## சதுரங்க வாழ்க்கை

2016 ஆம் ஆண்டில் ஒடிசாவின் புவனேஸ்வரில் நடைபெற்ற U-20 உலக ஜூனியர் செஸ் சாம்பியன்ஷிப்பில் நந்திதா வெள்ளிப் பதக்கம் வென்றார். 2010 இல் கிரீஸின் ஹல்கிடிகியில் நடைபெற்ற U-14 உலக இளைஞர் சதுரங்கப் போட்டியில் வெண்கலப் பதக்கம் வென்றார். அக்டோபர் 2020 இல், அவர் இந்தியன் பெண்கள் சதுரங்க அணியில் வைசாலி Rameshbabu, பத்மினி, பக்தி குல்கர்னி, மேரி ஆன் கோமசு ஆகியோருடன் இடம் பெற்றார். இந்த அணி பிடே நடத்திய ஆசிய நாடுகள் (பகுதிகள்) இணைய சதுரங்க சாம்பியன்ஷிப் 2020ஐ வென்றது. இந்த போட்டியில் 31 ஆசிய நாடுகள் கலந்து கொண்டன. மேலும் இந்திய பெண் சதுரங்க வீரர்களின் தரவரிசையில் 7 வது இடத்தில் உள்ளார்.
# ரோமர்-சிம்ப்சன் பதக்கம்

**ரோமர்-சிம்ப்சன் பதக்கம்** (Romer-Simpson Medal) முதுகெலும்பிகளின் தொல்லுயிரியல் துறைக்காக அமெரிக்காவில் வழங்கப்படும் மிக உயரிய ஒரு விருதாகும். உலகெங்கிலும் உள்ள பல்வேறு விஞ்ஞானிகள், மாணவர்கள், கலைஞர்கள், தயாரிப்பாளர்கள், வழக்கறிஞர்கள், எழுத்தாளர்கள் மற்றும் அறிஞர்கள் உறுப்பினர்களாக உள்ள  அமைப்பான முதுகெலும்பி தொல்லுயிரியல் சமூகம் இவ்விருதை வழங்கி சிறப்பிக்கிறது. இத்துறையில் நிலையான மற்றும் சிறந்த அறிவார்ந்த சிறப்பம்சமும் சேவையும் ஆற்றுகின்ற சிறந்த ஆளுமைகளைத் தேர்ந்தெடுத்து இவ்விருது ஆண்டுதோறும் வழங்கப்படுகிறது. அமெரிக்காவைச் சேர்ந்த உயிரியலாளர்களும் தொல்லுயிரியல் அறிஞர்களுமான ஆல்ஃபிரட்டு எசு. ரோமர் மற்றும் சியார்ச்சு சிம்ப்சனின் நினைவாக விருதுக்கு இப் பெயரிடப்பட்டது.
# ரோமர்-சிம்ப்சன் பதக்கம்

## கடந்த விருதுகள்

ஆதாரம்:முதுகெலும்பி தொல்லுயிரியல் சமூகம்  
- 1987 எவரெட் சி. ஓல்சன்
- 1988 பாப் ஷாஃபர்
- 1989 எட்வின் எச். கோல்பர்ட்டு
- 1990 ரிச்சர்ட் எசுடெசு
- 1991 *விருது இல்லை*
- 1992 லோரிசு எசு. ரசல்
- 1993 சூ மிங்சென்
- 1994 இயான் எச். ஆசுட்ரோம்
- 1995 சோபியா கீலன்-யவோரோவ்சுகா
- 1996 பெர்சி பட்லர்
- 1997 கொலின் பேட்டர்சன்
- 1998 ஆல்பர்ட் ஈ வுட்டு
- 1999 ராபர்ட் வாரன் வில்சன்
- 2000 இயான் ஏ. வில்சன்
- 2001 மால்கம் மெக்கென்னா
- 2002 மேரி ஆர். டாசன்
- 2003 ரெய்னர் சாங்கர்ல்
- 2004 ராபர்ட் எல். கரோல்
- 2005 டொனால்ட் ஈ. ரசல்
- 2006 வில்லியம் ஏ கிளெமன்சு
- 2007 வான் லாங்சுடன், சூனியர்.
- 2008 சோசு போனபார்டே
- 2009 பரிசு சென்கின்சு
- 2010 ரிஞ்சன் பார்சுபோல்ட்டு
- 2011 ஆல்ஃபிரட் டபிள்யூ. குரோம்ப்டன்
- 2012 பிலிப் டி. செஞ்சி
- 2013 இயாக் ஆர்னர்
- 2014 ஆன்சு-பீட்டர் சூல்ட்சே
- 2015 சிம் ஆப்சன்
- 2016 மீ-மான் சாங்
- 2017 பிலிப் இயே. கியூரி
- 2018 கே பெக்ரென்சுமேயர்
- 2019 மைக்கேல் ஆர்ச்சர்
- 2020 ஜென்னி கிளாக்
- 2021 பிளேயர் வான் வால்கன்பர்க்
- 2022 டேவிட் டபிள்யூ. குராசு
# சுப்புராமன் மீனாட்சி

**சுப்புராமன் மீனாட்சி** (பிறப்பு 24 அக்டோபர் 1981), ஒரு இந்திய பெண் கிராண்ட்மாஸ்டர் ஆவார்.
# சுப்புராமன் மீனாட்சி

## சுயவிவரம்

சுப்பராமன் மீனாட்சி இந்திய செஸ் பெண் கிராண்ட்மாஸ்டர் சுப்பராமன் விஜயலட்சுமியின் தங்கை ஆவார். 1991 முதல் 2001 வரை, அவர் ஆசியா மற்றும் உலக இளைஞர் செஸ் சாம்பியன்ஷிப்பில் பல்வேறு வயது பிரிவுகளில் இந்தியாவின் சார்பில் கலந்து கொண்டார். 1998 ஆம் ஆண்டில், ஆசிய இளைஞர் செஸ் சாம்பியன்ஷிப்பில் சுப்பராமன் மீனாட்சி U-20 பெண்கள் வயது பிரிவில் வெள்ளிப் பதக்கம் வென்றார். 2001 ஆம் ஆண்டில், இந்த போட்டியில் தனியா சச்தேவுடன் 2 மற்றும் 3 வது இடங்களைப் பகிர்ந்து கொண்டார். 2000 ஆம் ஆண்டில், இந்திய பெண்கள் செஸ் சாம்பியன்ஷிப்பில் வெள்ளிப் பதக்கம் வென்றார். 2002 ஆம் ஆண்டில்,பிடே உலகக் கோப்பையில் அவர் காலிறுதி வரை சென்றார். காலிறுதியில் அவரை சூ யூஹுவா வீழ்த்தினார். 2004 இல், பெய்ரூட்டில் சுப்பராமன் மீனாட்சி ஆசிய மகளிர் சதுரங்கப் போட்டியில் வெள்ளிப் பதக்கம் வென்றார்.  
2000 களில் சுப்பராமன் மீனாட்சி மகளிர் உலக சதுரங்க சாம்பியன்ஷிப்பில் நாக்-அவுட் முறையில் பங்கேற்றார்:  
- மகளிர் உலக சதுரங்க சாம்பியன்ஷிப் 2000 ல் முதல் சுற்றில் எலெனா ஜயாட்ஸிடம் தோற்றார்,
- மகளிர் உலக சதுரங்க சாம்பியன்ஷிப் 2004 இல் முதல் சுற்றில் இவெட்டா ராட்சீவிச்ஸிடம் தோற்றார்,
- மகளிர் உலக சதுரங்க சாம்பியன்ஷிப் 2006 இல் முதல் சுற்றில் டாடியானா கொசிந்த்சேவாவிடம் தோற்றார்,
- மகளிர் உலக சதுரங்க சாம்பியன்ஷிப் 2010 இல் முதல் சுற்றில் மாயா சிபுர்தனிட்சேவிடம் தோற்றார்.  
சுப்பராமன் மீனாட்சி இந்தியாவுக்காக விளையாடிய போட்டிகள்:  
- பெண்கள் சதுரங்க ஒலிம்பியாட் 3 முறை (2000-2002, 2010)பங்கேற்றார்;
- 2003 ஆம் ஆண்டில் பெண்கள் ஆசிய அணி சதுரங்க சாம்பியன்ஷிப்பில் பங்கேற்று தனிப்பட்ட வெண்கலப் பதக்கம் வென்றார்;
- 2003 இல் ஆசிய விளையாட்டுப் போட்டிகளில் பங்கேற்றார்;
- ஆசிய உட்புற விளையாட்டுகளில் 2007 இல் பங்கேற்று அணி வெள்ளிப் பதக்கம் வென்றார்.  
2001 ஆம் ஆண்டில்,அவருக்கு பிடே சர்வதேச பெண்கள் மாஸ்டர் (WIM) பட்டம்வழங்கியது. மூன்று ஆண்டுகளுக்குப் பிறகு பிடே சர்வதேச மகளிர் கிராண்ட்மாஸ்டர் (WGM) பட்டத்தைப் அவருக்கு வழங்கியது.
# மாதோ சரூப் வாட்ஸ்

**பண்டித மாதோ சரூப் வாட்ஸ்** (**Pandit Madho Sarup Vats**) (12 ஏப்ரல் 1896 &ndash; 7 டிசம்பர் 1955) தொல்லியல்]] மற்றும் சமசுகிருதம்|சமசுகிருத]] அறிஞரும், இந்தியத் தொல்லியல் ஆய்வகத்தின் தலைமை இயக்குநராக 1950-ஆம் ஆண்டு முதல் 1954-ஆம் ஆண்டு வரை பணிபுரிந்தவர். இவர் 920-21 மற்றும் 1933-34-ஆம் ஆண்டுகளில் சிந்துவெளி நாகரித்தின் அரப்பா மற்றும் மொகெஞ்சதாரோ தொல்லியல் களங்களில் அகழாய்வு செய்தவர்களில் ஒருவர்.  
12 ஏப்ரல் 1896 அன்று பஞ்சாபி குடும்பத்தில் பிறந்த இவர் பஞ்சாப் பல்கலைக்கழகம் மற்றும் லாகூர் பல்கலைக் கழகத்தில் சமஸ்கிருத மொழியில் பட்டம் பெற்றார். 1918-இல் பாட்னா அருங்காட்சியகக் காப்பாளராக பணியேற்றார். மார்ச், 1920-இல் இந்தியத் தொல்லியல் ஆய்வகத்தில் உதவித் தொல்லியல் அதிகாரியாக பணியில் சேர்ந்தார். இவர் மகாராட்டிரா மாநிலத்தின் புணே மாவட்டத்தில் உள்ள கர்லா பௌத்த குகைகளின் கல்வெட்டுக்களை கண்டுபிடித்தார். பின்னர் இடையில் நின்ற மொகெஞ்சதாரோ தொல்லியல் களத்தை மீண்டும் அகழாய்வு செய்தார். 1925-ஆம் ஆண்டில் இவர் வடக்கு வட்டத்தின் கண்காணிப்பு தொல்லியல் அதிகாரியாக பதவி உயர்வு பெற்றதுடன், அரப்பா தொல்லியல் களத்தை மீண்டும் அகழாய்வு செய்தார். பின்னர் 1950 முதல் இறக்கும் வரை 1955-ஆம் ஆண்டு வரை இவர் இந்தியத் தொல்லியல் ஆய்வகத்தின் தலைமை இயக்குநராக பதவியில் இருந்தார்.
# மாதோ சரூப் வாட்ஸ்

## எழுதிய நூல்கள்

- EXCAVATIONS AT HARAPPA
- Excavations at Harappa: Being an Account of Archaeological Excavations at Harappa Carried Out Between the Years 1920-21 and 1933-34, 2
# அமலானந்த கோஷ்

**அமலானந்த கோஷ்** (**Amalananda Ghosh**) இந்தியத் தொல்லியல் ஆய்வகத்தின் தலைமை இயக்குநராக 1955-ஆம் ஆண்டு முதல் பதவி வகித்தவர். இவர் இந்திய நாகரிகம் குறித்த பல நூல்களை வெளியிட்டவர்.  
3 மார்ச் 1910 அன்று வாரணாசியில் பிறந்த அமலானந்த கோஷ், அலகாபாத்தில் கல்லூரிப் படிப்பு முடித்த பின், இலண்டன் பல்கலைக்கழகத்தின் அகழாய்வு நிறுவனத்தில் சிறப்பு பயிற்சி பெற்றார்.  
1930-இல் இந்தியத் தொல்லியல் ஆய்வகத்தில் பணியில் சேர்ந்த அமலானந்த கோஷ் பின்னர் அத்துறையின் தலைமை இயக்குநராக 1953 முதல் 1968-ஆம் ஆண்டு வரை பணியாற்றினார்.  
இவர் பணியில் இருந்த போது மத்தியப் பிரதேசம் மாநிலத்தின் ஹோசங்காபாத் மாவட்டத்தின் மலைப்பகுதியில் உள்ள *பச்மர்கி* பிரம்மகிரி, மஸ்கி, தட்சசீலம், அரிக்கமேடு மற்றும் அரப்பா தொல்லியல் களங்களை அகழாய்வு செய்தார். 1950-இல் இராஜஸ்தான் மாநிலத்தின் சரஸ்வதி ஆறு பாய்ந்த பிகானேர் பகுதிகளில் அகழாய்வு செய்து அரப்பா மற்றும் மொகெஞ்சதாரோ தொடர்புடைய 70 தொல்லியல் களங்களை கண்டுபிடித்தார். இவர் 1961-இல் இந்தியத் தொல்லியல் ஆய்வகத்தின் தலைமை இயக்குநாக பதவியேற்றார்.
# அமலானந்த கோஷ்

## படைப்புகள்

- *The Encyclopedia of Indian Archaeology,*
- *A Survey of the Recent Progress in Early Indian Archaeology,*
- *The City in Early Historical India,*
- *A Guide to Nālandā.*
# அமலானந்த கோஷ்

## விருதுகள்

- பத்மசிறீ, 1962
# கொ. இராமசாமி

**கொ. இராமசாமி** (*K. Ramasamy*)(பிறப்பு 1926 திசம்பர் 26) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் 1977ஆம் ஆண்டு நடைபெற்ற தேர்தலில் சிவகாசி தொகுதியிலிருந்து ஜனதா கட்சி வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் 25 ஆண்டுகளுக்கும் மேலாகச் சிவகாசி ஊராட்சி ஒன்றியத்தின் தலைவராக பணியாற்றினார். இதன் பின்னர் இந்திய தேசிய காங்கிரசு கட்சியில் சேர்ந்தார்.
# அனுராக் ஆச்சார்யா

**அனுராக் ஆச்சார்யா** (*Anurag Acharya*) கூகுள் இசுகாலர் என்ற இலவசமாக அணுகக்கூடிய வலைத் தேடுபொறியின் இணை-நிறுவனராக அறியப்படுகிறார். 2014 ஆம் ஆண்டு நிலவரப்படி, ஆச்சார்யா கூகுளில் புகழ்பெற்ற பொறியாளர் என்ற பட்டத்தை வைத்திருந்தார். இவரும் இவரது கூகுள் சகா அலெக்சு வெர்சுடாக்கும் இணைந்து 2004 ஆம் ஆண்டு கூகுள் இசுகாலரை நிறுவினர். இந்த திட்டத்திற்கான யோசனை பல ஆண்டுகளுக்கு முன்பு ஆச்சாரியா காரக்பூர் இந்திய தொழில்நுட்ப நிறுவனத்தில் பட்டப்படிப்பு படித்தபோது உருவானது. அறிஞர் இலக்கியத்தை விரைவாக அணுகுவதற்கு அனுராக் அப்போது சிரமப்பட்டார். 2016 ஆம் ஆண்டில் அனுராக் ஆச்சார்யா காரக்பூர் இந்திய தொழில்நுட்பக் கழகத்தின் சிறந்த முன்னாள் மாணவர் விருதைப் பெற்றார்.
# தில்பாக் சிங் அத்வல்

**தில்பாக் சிங் அத்வால்** (**Dilbagh Singh Athwal)** மரபியலாளர், தாவர இனப்பெருக்குனர், விவசாயி என பன்முகங்களுடன் இயங்கிய ஓர் இந்திய அறிவியலாளர் ஆவார். 1928 ஆம் ஆண்டு அக்டோபர் மாதம் 12 ஆம் தேதியான்று இவர் பிறந்தார். தாவர இனப்பெருக்கத்தில் முன்னோடி ஆராய்ச்சி நடத்தியதாக அறியப்படுகிறார். பஞ்சாப் வேளாண்மைப் பல்கலைக்கழகத்தில் பேராசிரியராகவும், தாவர இனப்பெருக்கத் துறையின் தலைவராகவும், புகழ்பெற்ற உயிரியலாளரும் நோபல் பரிசு பெற்றவருமான நார்மன் போர்லாக்<nowiki/>கின் நண்பராகவும் விளங்கினார். நார்மன் போர்லாக்குடன் இணைந்து அதிக விளைச்சல் தரும் குள்ள வகை கோதுமை அறிமுகத்திற்கு ஒத்துழைத்தார். .  
**கோதுமை புரட்சியின் தந்தை என்று** பிரபலமாக அறியப்பட்ட இவர், 1966 ஆம் ஆண்டு 'பிவி 18' வகை கோதுமை வளர்ப்பில் முக்கியாப்பங்கு வகித்தார். 1967 ஆம் ஆண்டில் மிகவும் பிரபலமான அம்பர் தானிய கோதுமை வகையான 'கல்யாண்சோனா'வை வளர்ப்பதிலும் முக்கியப் பங்கு வகித்தார். இவரது ஆராய்ச்சி நெல் வளர்ப்பில் பல புதுமைகளைத் திருப்பித் தந்துள்ளது மேலும் இவரது பணி அமைப்பு பல புத்தகங்கள் மற்றும் சக மதிப்பாய்வு செய்யப்பட்ட பத்திரிகைகளில் வெளியிடப்பட்ட கட்டுரைகளில் ஆவணப்படுத்தப்பட்டுள்ளது. சிட்னி பல்கலைக்கழகம் வேளாண்மைக்கான இவரது பங்களிப்பிற்காக 1955 ஆம் ஆண்டில் இவருக்கு தத்துவ முனைவர் பட்டம் வழங்கியது 1964 ஆம் ஆண்டில், அறிவியல் மற்றும் தொழில்துறை ஆராய்ச்சி மன்றத்தின் சாந்தி சுவரூப் பட்னாகர் பரிசை தில்பாக்கு பெற்றார். இந்திய அரசு இவருக்கு மூன்றாவது உயரிய விருதான பத்ம பூசண் விருதினை உயிரியல் அறிவியலுக்கான பங்களிப்புக்காக 1975 ஆம் ஆண்டில் வழங்கி சிறப்பித்தது.  
தில்பாக்கு 14 மே 2017 அன்று நியூ செர்சியில் இறந்தார்.
# தில்பாக் சிங் அத்வல்

## இவற்றையும் காண்க

- பஞ்சாப் வேளாண்மை பல்கலைக்கழகம்
- நார்மன் போர்லாக்
- பன்னாட்டு நெல் ஆராய்ச்சி நிறுவனம்
# வில்லியம் இசுடீபன் அட்கின்சன்

**வில்லியம் இசுடீபன் அட்கின்சன்** (*William Stephen Atkinson*) பிரித்தானியாவைச் சேர்ந்த வண்ணத்துப்பூச்சியியல் நிபுணர் ஆவார். வாழ்க்கையின் பெரும்பகுதி இந்தியாவில் பணியாற்றினார். 1820 ஆம் ஆண்டு செப்டமபர் மாதம் இவர் பிறந்தார்.  
இங்கிலாந்தின் சபோல்கில் மாகாணத்தைச் சேர்ந்த தாமசு டி. அட்கின்சனின் மூத்த மகனாக இவர் பிறந்தார். இவரது தந்தை ருக்லி நகரத்தில் பாதிரியாராக ஆனபோது, கனாக் சேசு பகுதியின் இயற்கையில் இவர் ஆர்வம் காட்டினார். பிரித்தானிய வண்ணத்துப் பூச்சியினங்களை சேகரிக்கத் தொடங்கினார். 1839 ஆம் ஆண்டு முதல் கேம்பிரிட்சு, டிரினிட்டி கல்லூரிக்குச் சென்ற இவர் 1843 ஆம் ஆண்டு 26 ஆவது முதல் வகுப்பு தேர்ச்சியாளர் என்ற சிறப்புடன் வெளிவந்தார். பின்னர் இவர் ஒரு கட்டிடப் பொறியாளராக மாறினார். ஆனால் மார்டினியர் கல்லூரியில் இவருக்கு முதல்வர் பதவி வழங்கப்பட்டது. 1854 ஆம் ஆண்டு நவம்பரில் கல்கத்தாவுக்கு<nowiki/>ச் சென்றார். கிழக்கு வின்ச் பகுதியின் பாதிரியார் மகள் மான்ட்போர்டை மணந்தார்.  
கல்கத்தாவில் இவர் ஆசியச் சமூகத்தில் சேர்ந்தார், பின்னர் இதன் செயலாளராக உயர்ந்தார். வங்காளத்தின் வண்ணத்துப்பூச்சி இனங்களில் ஆர்வம் காட்டினார். அந்துப்பூச்சிகளை வளர்க்கத் தொடங்கினார். பூச்சியியல் நிபுணர் என்றி திபாட்சு இசுடைண்டனுடன் தொடர்பு கொண்டார். 1857 ஆம் ஆண்டு பூச்சியியல் சங்கத்தில் உறுப்பினரானார். 1860 ஆம் ஆண்டு வங்காளத்தில் பொதுக் கல்வி இயக்குநர் பொறுப்புக்கு வந்தார். டார்சிலிங்கிற்கு சென்று மேற்பார்வை செய்தார். அங்கு விரிவான வண்ணத்துப் பூச்சி வகைகளை சேகரித்தார். கல்கத்தா தாவரவியல் பூங்காவின் தாமசு ஆண்டர்சனுடன் இணைந்து சிக்கிமிற்கு பயணம் மேற்கொண்டார். 1865 ஆம் ஆண்டு இவர் புதிய இந்திய அருங்காட்சியகத்தின் அறங்காவலர் ஆனார். பூச்சியல் நிபுணர் பிரடெரிக் மூருடன் வில்லியம் கடிதப் பரிமாற்றத்தில் இருந்தார்.  
அட்கின்சன் கல்கத்தாவில் பல ஆண்டுகள் வசித்து வந்தார். பல்வேறு சித்திரங்களையும் மாதிரிகளையும் சேகரித்தார். இவரது தொகுப்பு வில்லியம் சாப்மேன் எவிட்சனால் மரணத்திற்குப் பின்னர் வாங்கப்பட்டது. இத்தொகுப்பு இலண்டனில் உள்ள இயற்கை வரலாற்று அருங்காட்சியகத்தில் வைக்கப்பட்டது. பிரடெரிக் மூர் மற்றும் எவிட்சன் ஆகியோர் இவரால் சேகரிக்கப்பட்ட பல புதிய இனங்களை விவரித்து வெளியிட்டனர்.
# குஜ்ஜார அள்ளி

**குஜ்ஜார அள்ளி** (*Gujjarahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643216. இந்த ஊரானது அ. மல்லபுரம் ஊராட்சிக்கு உட்பட்டது.
# குஜ்ஜார அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
# குஜ்ஜார அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1,029 குடும்பங்களும் 4,301 மக்களும் வசிக்கின்றனர். இதில் 2,122 ஆண்களும் 2,179 பெண்களும் அடங்குவர்.
# தேபாசிசு கோசுவாமி

**தேபாசிசு கோசுவாமி** (*Debashish Goswami*) ஓர் இந்திய கணிதவியலாளர் ஆவார். கல்யாண் பிதான் சின்காவின் மேற்பார்வையின் கீழ் இந்திய புள்ளியியல் நிறுவனத்தில் முனைவர் பட்டம் பெற்றார். 2012 ஆம் ஆண்டில் கணித அறிவியல் பிரிவில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு இவருக்கு வழங்கப்பட்டது.
# தேபாசிசு கோசுவாமி

## விருதுகள்

1. இந்திய தேசிய அறிவியல் அகாதமியின் இளம் அறிவியலாளர் பதக்கம்
1. 2006 ஆம் ஆண்டு கணிதத்திற்கான பி.எம்.பிர்லா அறிவியல் விருது
1. 2009 ஆம் ஆண்டு இந்திய அரசின் அறிவியல் மற்றும் தொழில்நுட்பத் துறையிலிருந்து சுவர்ணசெயந்தி உறுப்பினர் தகுதி.
# கிருஷ்ணன் சசிகிரண்

| கிராண்ட்மாஸ்டர் |
| --- |  
**கிருஷ்ணன் சசிகிரண்** (பிறப்பு 7 ஜனவரி 1981) ஒரு இந்திய செஸ் கிராண்ட்மாஸ்டர் ஆவர்.  
அவர் உலக செஸ் சாம்பியன்ஷிப் 2013 இல் விஸ்வநாதன் ஆனந்தின் பயிற்சி உதவியாளர்களில் (seconds) ஒருவர்.
# கிருஷ்ணன் சசிகிரண்

## சதுரங்க வாழ்க்கை

மெட்ராஸில் பிறந்த சசிகிரான் 1999 ஆம் ஆண்டில் முதன்முறையாக இந்திய செஸ் சாம்பியன்ஷிப்பை வென்றார். மேலும் 2002, 2003 மற்றும் 2013 இல் மீண்டும் வென்றார். 1999 இல் வியட்நாமின் வாங் டோவில் நடந்த ஆசிய ஜூனியர் செஸ் சாம்பியன்ஷிப்பையும் வென்றார். 2000 காமன்வெல்த் சாம்பியன்ஷிப்பில் கிராண்ட்மாஸ்டர் பட்டத்திற்கான நியமங்களை சசிகிரண்நிறைவு செய்தார். 2001 ஆம் ஆண்டில், அவர் மதிப்புமிக்க ஹேஸ்டிங்ஸ் சர்வதே சசதுரங்க போட்டியில் வென்றார். 2003 ஆம் ஆண்டில், அவர் 4 வது ஆசிய தனிநபர் சாம்பியன்ஷிப் மற்றும் கோப்பன்ஹேகனில் பொலிடிகன் கோப்பையை வென்றார். மலமோ மற்றும் கோபன்ஹேகனில் நடைபெற்ற 2005சிகேமன் & கோ சதுரங்க போட்டியில் ஜான் டிம்மான் உடன் இணைந்து Sasikiran முதல் இடத்தை பிடித்தார்.  
2014 ஆம் ஆண்டு ட்ரோம்ஸில் நடந்த சதுரங்க ஒலிம்பியாட் போட்டியில் 7.5/10 புள்ளிகளைப் பெற்று இந்திய அணி வெண்கலப் பதக்கம் வெல்ல உதவினார் . சசிகிரன் மூன்றாம் குழுவில் தனிப்பட்ட வெள்ளிப் பதக்கத்தையும் வென்றார்.
# கிருஷ்ணன் சசிகிரண்

## கடித செஸ்

கிருஷ்ணன் சசிகிரனும் ஒரு வெற்றிகரமான கடித சதுரங்க வீரர். 2015 ஆம் ஆண்டில் அவர் சர்வதேச மாஸ்டர் என்ற பட்டத்தை பெற்றார் மற்றும் 2016 இல் அவர் மூத்த சர்வதேச மாஸ்டர் ஆனார். *மரியன் வின்செவ் நினைவு* மற்றும் *பால்சியாஸ்காஸ் அழைப்பிதழில்* அவர் இரண்டு பட்டங்களுக்குமான நெறிமுறைகளை நிறைவேற்றினார் .
# கிருஷ்ணன் சசிகிரண்

## தனிப்பட்ட வாழ்க்கை

சசிகரன் சென்னை நங்கநல்லூரின் மாடர்ன் மூத்த மேல்நிலைப் பள்ளியில் தனது பள்ளிக் கல்வியை முடித்தார்.  
அவருக்கு ராதிகா என்பவருடன் திருமணமாகி ஒரு மகள் உள்ளார்.
# ப. விஜயலட்சுமி

**விஜயலட்சுமி பழனிசாமி** (*P. Vijayalakshmi*) சங்ககிரி சட்டமன்றத் தொகுதி முன்னாள் சட்டப் பேரவை உறுப்பினரும் (2011-2016) அமைச்சரும் ஆவார். இவரது உறவினரும் (சித்தப்பா)மற்றும் திமுகவின் வலிமையான தலைவருமான வீரபாண்டி எஸ் ஆறுமுகத்தை இத்தேர்தலில் தோற்கடித்தார். முன்னதாக, இவர் 1980, மற்றும் 1984 சட்ட மன்றத் தேர்தல்களில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். மீண்டும் 2001 தேர்தலில் பனமரத்துப்பட்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். 2001 முதல் தமிழக அமைச்சரவையில் சமூக நலத்துறை அமைச்சராக பணியாற்றினார். 1985ஆம் ஆண்டில், அப்போதைய முதல்வர் ம. கோ. இராமச்சந்திரனால் காதி மற்றும் கைத்தறி அமைச்சராக நியமிக்கப்பட்டார். 1986இல் நீக்கப்பட்ட 10 அமைச்சர்களுள் இவரும் ஒருவர். அ.தி.மு.க தலைவர் ஜெ.ஜெயலலிதாவின் மரணத்திற்குப் பிறகு, இவர் முன்னாள் அமைச்சர் செம்மலையுடன் ஓ. பன்னீர்செல்வம் ஆதரவாக இருந்தார்.
# அகத்மாத்தோர்

**அகத்மாத்தோர்** (*agadmator*) என அழைக்கப்படும் **அந்தோனியோ ராதிச்** (*Antonio Radić*; பிறப்பு: 16 சூன் 1987), ஒரு குரோவாசிய யூடியூப் பதிவரும், சதுரங்க ஆட்டக்காரரும் ஆவார். இவரின் யூடியூப் ஓடையின் பெயர் *அகத்மாத்தோரின் சதுரங்க ஓடை* (*agadmator's chess channel*) ஆகும். 2021 பிப்ரவரி 7 அன்று இவரது ஓடை 1,000,000 சந்தாதாரர்களைக் கடந்தது. ராதிச்சின் ஓடையில் உள்ள காணொளிகள் மொத்தம் 500 மில்லியனுக்கும் அதிகமான பார்வைகளைப் பெற்றுள்ளன. அவரது ஓடையில், இராதிச் சமீபத்திய மற்றும் வரலாற்று முக்கியத்துவம் வாய்ந்த சதுரங்க விளையாட்டுகளை மதிப்பாய்வு செய்கிறார்.  
அமெரிக்க சதுரங்க எழுத்தாளர் கர்னல் டேவிட் ஏ. ஹேட்டர் அவரை "யூடியூப்பின் முன்னணி சதுரங்க ஓடையாளர்களில் ஒருவர்" என்று குறிப்பிட்டுள்ளார்.
# அகத்மாத்தோர்

## பின்னணி

இராதிச்சின் வசிப்பிடம் குரோவாசியாவில் கிரித்சேவிச் ஆகும். பீடே மாஸ்டரான அவரது தாத்தா அண்டோ கிரண்ஜிச், இவருக்கு நான்கு வயதில் சதுரங்கத்தை அறிமுகப்படுத்தினார். இருப்பினும், அவர் பின்னர் விளையாடுவதை நிறுத்தி, 17 வயது வரை சதுரங்கத்திற்கு திரும்பவில்லை. இவர் அதிக சர்வதேச போட்டிகளில் பங்கேற்கவில்லை என்றாலும், செஸ்.காம், லிசெஸ் போன்ற பல்வேறு இணைய சதுரங்க தளங்களில் விளையாடுகிறார்.
# அகத்மாத்தோர்

## யூடியூப் ஓடை

ரெடிக் முதலில் தனது யூடியூப் சேனலைத் 2007-இல் தொடங்கினார். அப்போது அவர் தனது தந்தையுடன் இணைந்து திருமணக் காணொளிப் பதிவராகப் பணியாற்றினார். அவர் தனது வியாபாரத்தை விளம்பரப்படுத்த திருமணக் காணொளிகளை தனது ஓடையில் வெளியிட்டார். அவர் பின்னர் 2016-இல் சதுரங்கக் காணொளிகளை வெளியிடத் தொடங்கினார். அவரது யூடியூப் ஓடை 2017-இல் சுமார் 20,000 சந்தாதாரர்களை அடைந்து அவரது வழக்கமான வருமானத்தை விட அதிக வருமானத்தை ஈட்டித் தந்தது. கிட்டத்தட்ட ரெடிக்கின் அனைத்துக் காணொளிகளும் ஒரே வடிவத்தைப் பின்பற்றுகின்றன: ஒரு சதுரங்க விளையாட்டின் விமர்சனம். அவரது மிகவும் பிரபலமான காணொளி "சதுரங்க வரலாற்றில் சிறந்த இராணி தியாகம்" என்ற தலைப்பில் உள்ளது. அந்தக் காணொளி 2021 செப்டம்பர் நிலவரப்படி 6.3 மில்லியன் பார்வைகளைப் பெற்றுள்ளது. அந்தக் காணொளியில், அவர் 1962-இல் நடந்த ரசீத் நெசுமெத்தீனொவ், ஒலெக் செர்னிக்கோவ் இடையேயான ஒரு விளையாட்டை பகுப்பாய்வு செய்கிறார்.  
2021 பிப்ரவரி 7 இல், இவரது ஓடை 1 மில்லியன் சந்தாதாரர்களை எட்டியது. இந்த சாதனையை செய்த முதல் சதுரங்க ஓடையாளர் இவர் ஆவார். இவருக்குப் பின்னர் இகாரு நகமுரா, லெவி ரோஸ்மன் ஆகியோர் இந்த மைல்கல்லை எட்டியுள்ளனர்.
# மெராபி எரிமலை

9-ஆம் நூற்றாண்டின் பிரம்பானான் கோயில் பின்புறத்தில் காட்சியளிக்கும் மெராபி எரிமலை]]  
**மெராபி எரிமலை** (**Mount Merapi**) இந்தோனேசியா நாட்டின் சாவகத் தீவில், நடுச் சாவக மாகாணத்திற்கும், யோகியாக்கார்த்தா சிறப்புப் பகுதிக்கும் இடையில் அமைந்துள்ள முனைப்பன சுழல் வடிவ எரிமலை ஆகும். இது இந்தோனேசியாவில் மிகவும் சுறுசுறுப்பான எரிமலைகளில் ஒன்றாகும். இது 1548-ஆம் ஆண்டு முதல் தொடர்ந்து வெடித்து வருகிறது. இந்த எரிமலை 2.4 மில்லியன் மக்கள் தொகை கொண்ட யோக்யகர்த்தா நகரத்திற்கு வடக்கே சுமார் 28 கிலோ மீட்டர் (17 மைல்) தொலைவில் உள்ளது. மேலும் ஆயிரக்கணக்கான மக்கள் எரிமலையின் ஓரங்களில் வாழ்கின்றனர். இது கடல் மட்டத்திலிருந்து 1,700 மீட்டர் (5,577 அடி) உயரத்தில் அமைந்துள்ளது. மலை உச்சியில் இருந்து புகை வெளியேறுவதை அடிக்கடி காணலாம். மெராபி எரிமலை பல வெடிப்புகளால் உயிரிழப்புகளை ஏற்படுத்தியுள்ளது. 2006 மற்றும் 2010 ஆண்டுகளில் மெராபி எரிமலையில் பலத்த வெடிப்புகளால் பேரளவு உயிரிழப்புகள் ஏற்பட்டன.  
27 மார்ச் 2021 அன்று, மற்றொரு சிறிய வெடிப்பு ஏற்பட்டது.. 8 ஆகத்து 2021 அன்று மெராபி மீண்டும் வெடிக்கத் தொடங்கியது. எரிமலையின் சரிவில் புதிய எரிமலை குழம்புகளை வெளியேற்றியது.. 16 ஆகத்து 2021 அன்று, எரிமலை மீண்டும் வெடித்து, சாம்பல் மேகத்தை காற்றில் ஏற்றி, அதன் பள்ளத்தில் சிவப்பு எரிமலைக் குழும்புகளைப் பாய்வித்தது. வெடிப்புகள் எரிமலையில் இருந்து 3.5 கிலோமீட்டர் (2 மைல்) தொலைவுக்கு மேகங்களைத் தூண்டி, சாம்பலில் உள்ளூர்ப் பகுதிகளை மூடிமறைத்தன. [12]
# ஜீவன் தியாகராஜா

**ஜீவன் தியாகராஜா** (*Jeevan Thiagarajah*) இலங்கைத் தமிழ் குடிமைப் பணியாளரும், மனித உரிமை, சமூகச் செயற்பாட்டாளரும், வழக்கறிஞரும், முன்னாள் வட மாகாண ஆளுநரும் ஆவார்.
# ஜீவன் தியாகராஜா

## பணி

ஜீவன் தியாகராஜா இவர் இலங்கையில் அரசு சார்பற்ற நிறுவனங்களில் 1984 முதல் செயற்பட்டு வந்தார். இலங்கையின் அரசு சார்பற்ற அமைப்பான மனித உரிமைகள் நிறுவனத்தின் தலைவராகவும், மனிதநேய நிறுவனங்களின் கூட்டமைப்பின் நிர்வாக இயக்குநராகவும் பணியாற்றினார். 2020 திசம்பரில் இலங்கை தேர்தல்கள் ஆணையத்தில் உறுப்பினராக நியமிக்கப்பட்டார். 2021 அக்டோபர் 11 இல் அரசுத்தலைவர் கோட்டாபய ராஜபக்ச இவரை 8-வது வட மாகாண ஆளுநராக நியமித்தார். 2023 மே 15 வரை இவர் இப்பதவியில் இருந்தார்.
# எம். ஆர். கந்தசாமி முதலியார்

**எம். ஆர். கந்தசாமி முதலியார்** (*M. R. Kandasamy Mudaliar*, பிறப்பு : 2, அக்டோபர், 1913) என்பவர் இந்திய அரசியல்வாதியும், துணி வணிகரும் ஆவார். இவர் 1957 சட்டமன்றத் தேர்தலில் இந்திய தேசிய காங்கிரசு வேட்பாளராக வீரபாண்டி தொகுதியிலிருந்து மதறாசு சட்டமன்ற உறுப்பினராகத் தேர்ந்தெடுக்கப்பட்டார். இவர் சேலம் மாவட்டத்தின், ஆட்டயம்பட்டி வட்டத்தில் உள்ள வெள்ளநத்தத்தில் செங்குந்தர் குடும்பத்தில் பிறந்தவர்.
# ஆரஞ்சு புள்ளி முட்டாள் கிளாத்தி

**ஆரஞ்சுப் புள்ளி முட்டாள் கிளாத்தி** (*Orange spotted filefish*) என்பது இந்தோ பசிபிக் பெருங்கடலில் பவளப் பாறைகளில் காணப்படும் மொனகாந்திடே குடும்பத்தைச் சேர்ந்த ஒரு முட்டாள் கிளாத்தி மீன் ஆகும்.  
ஆரஞ்சு புள்ளி முட்டாள் கிளாத்தி மீன்கள் வெளிர் நீல நிற உடலில் ஆரஞ்சு-மஞ்சள் நிறப் புள்ளிகளை எட்டு நீளமான வரிசையில் கொண்டிருக்கும். கடலில் இது *அக்ரோபோரா பாலிப்பஸ்* என்ற ஒருவகை பவளப் பாறையை மட்டுமே உணவாக கொள்கிறது.
# ஆரஞ்சு புள்ளி முட்டாள் கிளாத்தி

## மீன் காட்சியகத்தில்

இவை பெரும்பாலும் மீன் காட்சிச்சாலை வர்த்தகத்தில் விற்பனை செய்யப்படுகின்றன. இவற்றில் சில மீன்கள் வளர்ப்புத் தொட்டிகளில் நீண்ட காலம் உயிர் வாழ்கின்றன. உயிருள்ள பவளப்பாறைகளை இவற்றை வளர்க்கும் தொட்டிகளில் இடாவிட்டால் இந்த மீன்களை பராமரிப்பது கடினம். இந்த மீன்களை இதே இன மீன்கள் உள்ள தொட்டிகளில் வளர்க்கவேண்டும். அல்லது கடற்குதிரை, கடல் கொவிஞ்சி போன்ற மிகவும் சாதுவான கடல் உயிரினங்கள் உள்ள தொட்டிகளில் வெற்றிகரமாக வளர்க்கலாம்.
# ஆரஞ்சு புள்ளி முட்டாள் கிளாத்தி

## கடலில்

ஆரஞ்சுப் புள்ளி முட்டாள் கிளாத்தி மீன்கள் *அக்ரோபோரா பவளப் பாறைகளை* விரும்பி உண்கின்றன. இந்த குறிப்பிட்ட பவளப் பாறைகளை உண்பதால் இவற்றில் உடல் மணம் மாறுகின்றது. இதனால் இவற்றை வேட்டையாடும் கோட் போன்ற இயற்கை எதிரிகளின் மோப்பத்தில் இருந்து தப்பிவிடுகிறது. இந்த பண்பு மற்ற முதுகெலும்பிகளிடம் காணப்படாதது. மேலும் இவற்றின் உள்ள வண்ணப் புள்ளிகளைக் கொண்டு உருமறைப்பு கொள்கின்றன.
# போலி மதச்சார்பின்மை

இந்தியாவில், **போலி மதச்சார்பின்மை** (*Pseudo-secularism*) என்ற சொல் இந்து எதிர்ப்பு மற்றும் சிறுபான்மையினரை திருப்திப்படுத்துவதாகக் கருதப்படும் கொள்கைகளை குறிக்கிறது. இந்தியாவில் இந்துக்கள் பெரும்பான்மை மத சமூகமாக உள்ளனர். "போலி மதச்சார்பின்மை" என்ற சொல் மதச்சார்பற்றவர்கள் என்று கூறுபவர்கள் உண்மையில் அப்படி இல்லாமல், இந்துக்களுக்கு எதிரானவர்கள் அல்லது சிறுபான்மையினருக்கு ஆதரவானவர்கள் என்பதை குறிக்கிறது. பொதுவாக, தமிழக அரசியலில், இந்துமத எதிர்ப்பு கொள்கையை கொண்ட இந்திய தேசிய காங்கிரசு, இந்தியப் பொதுவுடமை கட்சி மற்றும் திமுகவை குற்றம் சாட்ட இது பயன்படுகிறது.
# போலி மதச்சார்பின்மை

## பின்னணி

"போலி-மதச்சார்பின்மை" என்ற வார்த்தையின் முதல் பதிவு 1951ஆம் ஆண்டு அந்தோணி எலெஞ்சிமிட்டம் எழுதிய *ஹிந்த் ஸ்வராஜுக்கான ஆர்எஸ்எஸ் தத்துவம் மற்றும் செயல்* புத்தகத்தில் இருந்தது. இந்திய தேசிய காங்கிரஸின் தலைவர்கள் மதச்சார்பின்மையை நிலைநிறுத்துவதாக பாசாங்கு செய்வதாக எலெஞ்சிமிட்டம் தனது புத்தகத்தில் குற்றம் சாட்டினார்.**  
தமிழ்நாட்டை மையமாகக் கொண்ட தன்னை நாத்திகம் சார்ந்த கட்சி என்று கூறிக்கொள்ளும் திராவிட முன்னேற்றக் கழகம் பல்வேறு பிரச்சனைகளில் முஸ்லீம்கள் மற்றும் கிறிஸ்தவர்களுக்கு ஆதரவாக நிலைப்பாடுகள் காரணமாக அடிக்கடி போலி மதச்சார்பின்மை என்று குற்றம் சாட்டப்படுகிறது.  
2020-ல் ஒரு முறை, ஒரு கிறிஸ்தவ மிஷனரி நிகழ்வில், கட்சியின் தலைவர் மு.க.ஸ்டாலின் இந்து மதம் என்ற ஒன்று இல்லை என்று கூறியுள்ளார். கட்சியின் கருத்தியல் தலைவர் ஈ.வி.ராமசாமி 1948-ல், "கிறிஸ்தவமும் இஸ்லாமும் தங்கள் கடவுளை ஒரு நல்லொழுக்கமாக சித்தரிக்கின்றன, இவை நமக்குத் தேவையான கடவுள்கள்" என்று எழுதி உள்ளார். தமிழ்நாட்டின் ஐந்து முறை முதலமைச்சர் மு. கருணாநிதி உட்பட கட்சியின் பெரும்பாலான தலைவர்கள் இந்து கடவுள்கள், நம்பிக்கை மற்றும் பாரம்பரியத்தை பற்றி இழிவாக பேசியுள்ளனர். இவை அனைத்தும் போலி மதச்சார்பின்மை என பாஜக மற்றும் அதிமுக போன்ற எதிர்க்கட்சிகளால் விமர்சிக்கப்படுகின்றன.
# போலி மதச்சார்பின்மை

## எடுத்துக்காட்டுகள்

சிவில் மற்றும் கல்வி நிறுவனங்களில் மதம் சார்ந்த இட ஒதுக்கீடுகளும் போலி மதச்சார்பின்மைக்கு சான்றாகக் கருதப்படுகின்றன.
1998ஆம் ஆண்டில், ராஷ்டிரிய சுயம்சேவாக் சங்கம், 370வது பிரிவு, ராமர் கோவில் மற்றும் இந்தியாவின் சீரான குடிமையில் சட்டப் பிரச்சினைகளில் சமரசத்திற்காக போலி மதச்சார்பற்ற கட்சிகளுடன் இணைந்து அரசியல் செய்வதாக பாரதிய ஜனதா கட்சியின் மீது குற்றம் சாட்டியது.
# லால்ஜி தாண்டன்

**லால்ஜி தாண்டன்** (**Lalji Tandon** (பிறப்பு:12 ஏப்ரல் 1935 -இறப்பு:21 சூலை 2020) பாரதிய ஜனதா கட்சி அரசியல்வாதியும், 2009 முதல் 2014 வரை இந்திய நாடாளுமன்ற உறுப்பினராக செயல்பட்டவர். மேலும் இவர் 2003 முதல் 2007 வரை உத்தரப் பிரதேச சட்டமன்றத்தில் பாரதிய ஜனதா கட்சியின் சார்பாக எதிர்கட்சி த்தலைவராக இருந்தவர். இவர் அடல் பிகாரி வாஜ்பாயின் நம்பிக்கைக்கு உரியவராக இருந்தார்.
# லால்ஜி தாண்டன்

## ஆளுநர் பதவியில்

லால்ஜி தாண்டன் 23 ஆகஸ்டு 2018 முதல் 28 சூலை 2019 முடிய பிகார் மாநில ஆளுந்ராக பதவி வகித்தவர். பின்னர் இவர் 29 சூலை 2019 முதல் 30 சூன் 2020 முடிய மத்தியப் பிரதேச மாநில ஆளுநராக பதவி வகித்தார்.  
லால்ஜி தாண்டன் [[கோவிட்-19 பெருந்தொற்று|கொரனோ பெருந்த் தொற்று நோயால்] தமது 85வது அகவையில் காலமானார்.
# ந. சிதம்பர சுப்பிரமணியன்

**ந. சிதம்பர சுப்பிரமணியன்** (30 நவம்பர் 1912 – 26 ஏப்ரல் 1977) காரைக்குடியில் பிறந்தவர். மணிக்கொடி எழுத்தாளர். மணிக்கொடி, கிராம ஊழியன், சிவாஜி, சக்தி, எழுத்து ஆகிய சிற்றிதழ்களில் சிறுகதை, கட்டுரை எழுதியவர். கடைசியாக வாகினி ஸ்டுடியோவில் விஜயா புரொடக்ஷன்ஸ் நிறுவனத்தில் 25 வருடங்கள் தலைமை நிர்வாகியாகப் பணிபுரிந்தார்.
# ந. சிதம்பர சுப்பிரமணியன்

## படைப்புகள்

### சிறுகதைத் தொகுதிகள்

- *சக்ரவாகம்* (1940)
- *சூரியகாந்தி கதைகள்* (1950)
- *வருஷப்பிறப்பு முதலிய கதைகள்* (1956)
- *ஒரு நாள் வேலை* (2022)
# ந. சிதம்பர சுப்பிரமணியன்

## படைப்புகள்

### புதினங்கள்

- *இதய நாதம்* (1952)
- *நாகமணி* (1959)
- *மண்ணில் தெரியுது வானம்* (1969)
# ந. சிதம்பர சுப்பிரமணியன்

## படைப்புகள்

### நாடகம்

- *ஊர்வசி*(1944)
# ந. சிதம்பர சுப்பிரமணியன்

## உசாத்துணைகள்

- தமிழில் சிறுகதையும் தோற்றமும் வளர்ச்சியும், டாக்டர் அ.சிதம்பரநாதன் செட்டியார், பிலோமினா பதிப்பகம், சென்னை, 1977, பக்.14
# அல் ஆமராத் துடுப்பாட்ட அரங்கம்

**அல் ஆமராத் துடுப்பாட்ட அரங்கம்**, ஓமானின் மஸ்கட்டில் உள்ள ஒரு துடுப்பாட்ட அரங்கம் ஆகும். இது **ஓமான் துடுப்பாட்ட வாரிய மைதானம்** எனவும் அறியப்படுகிறது. இது ஓமான் கிரிக்கெட் சபைக்குச் சொந்தமான மைதானம் ஆகும். சனவரி 2021இல் இம்மைதானத்தின் முதலாவது ஆடுகளத் தரை பன்னாட்டுத் துடுப்பாட்ட அவையினால் தேர்வுத் துடுப்பாட்டம் இடம்பெறத் தகுதியான மைதானம் எனச் சான்றளிக்கப்பட்டது.
# செங்குத்துப் பள்ளத்தாக்கு

வில் அரிசோனா மாநிலத்தில் பாயும் கொலராடோ ஆறும், சின்னக் கொலராடா ஆறும் கலக்கும் இடத்தில் அமைந்த மாபெரும் செங்குத்துப் பள்ளத்தாக்கு]]  
**செங்குத்துப் பள்ளத்தாக்கு** என்பது புவியியல் அளவீடுகளில் வானிலை மற்றும் ஆற்றின் அரிப்பு செயல்பாட்டின் விளைவாக, மலைப்பகுதிகளின் பாறைகளுக்கு இடையில் ஏற்படும் ஆழமான பிளவு ஆகும்.  
கடுமையான சூரிய வெப்பம் மற்றும் ஆற்று நீரால் ஏற்படும் மண் அரிப்பாலும் மலைகளுக்கு இடையே செங்குத்துப் பள்ளத்தாக்குகளை உருவாகும்.குறிப்பாக மென்மையான சுண்ணாம்புக் கல் அல்லது மணற்கல் கொண்ட நிலப்பரப்பில் பாயும் ஒரு ஆறு அல்லது நீரோடைகள் நிலப்பரப்பை அரித்து இத்தகைய செங்குத்துப் பிளவுகளைச் செதுக்குகிறது. இதற்கு எடுத்துக்காட்டாக ஐக்கிய அமெரிக்காவின் அரிசோனா மாநிலத்தின் மாபெரும் செங்குத்துப் பள்ளத்தாக்கு உள்ளது. மலைப்பகுதி பள்ளத்தாக்குகளுக்கு எடுத்துக்காட்டாக கலிபோர்னியாவின் யோசெமிட்டி பள்ளத்தாக்கு உள்ளது.
# செங்குத்துப் பள்ளத்தாக்கு

## இதனையும் காண்க

- மாபெரும் செங்குத்துப் பள்ளத்தாக்கு
# மறைவான யூதம்

**மறைவான யூதம்** என்பவர்கள் கிபி 14-15-ஆம் நூற்றாண்டுகளில் ஸ்பெயின், போர்த்துகல் போன்ற ஐரோப்பிய நாடுகளில் வாழ்ந்த யூதர்களை துன்புறுத்துதல் மூலம் கட்டயமாக கத்தோலிக்க கிறித்துவத்திற்கு மத மாற்றம் செய்யப்பட்டனர். இவர்களை *புதிய கிறிஸ்தவர்கள்* என்று அழைக்கப்பட்டனர். ஆவணம் மற்றும் கிறித்துவச் சடங்குகளின் படி, யூதர்கள் கிறித்துவத்திற்கு மதம் மாறினாலும், இரகசியமாக யூத சமய வழிபாடு மற்றும் சடங்குகளை பின்பிற்றினார்கள். இவர்களை ஸ்பெயின் நாட்டு மொழியில் இரகசிய யூதர்கள் என அழைக்கப்பட்டனர்.  
ஸ்பெயினின் மறுமலர்ச்சி காலத்தின் போது, கிறிஸ்வத்திற்கு மதம் மாறாத யூதர்கள் 1391-ஆம் ஆண்டில் படுகொலை செய்யப்பட்டனர். பின்னர் 1492-ஆம் ஆண்டில் ஸ்பெயின் சமயக் குற்ற விசாரணை மூலம் இரகசிய யூதர்கள் நாட்டை விட்டு வெளியேற்றப்பட்டனர்.  
இரகசிய யூதர்கள், இரகசிய முஸ்லீம்கள் மற்றும் இரகசிய இந்துக்கள் தொடர்பான கோவா சமயக் குற்றவிசாரணை 1560-ஆம் ஆண்டில் துவங்கி 1812களில் முடிவுற்றது. கோவா சமயக் குற்ற விசாரணையின் (1560–1623) இடைப்பட்டகாலத்தில் 1623 பேர், போர்த்துகேய கிழக்கிந்திய கம்பெனியின் படையினரால் கொல்லப்பட்டனர். அவர்களில் இரகசிய யூதர்கள் மற்றும் இரகசிய முஸ்லீம்கள் 45% ஆகும்.
# மறைவான யூதம்

## வரலாறு

விரோதப் போக்குகள், துன்புறுத்தல்கள் காரண்மாக யூதர்கள் கட்டாய கிறித்துவ மத மாற்றத்திற்கு பதிலளிக்கும் விதமாக, யூத மதத்தின் ஒரு பிரிவினர் (கன்சர்வோஸ்) பகிரங்கமாக யூத நம்பிக்கைகளையும் நடைமுறைகளையும் தக்க வைத்துக் கொண்டு, கிறிஸ்தவத்தை ஏற்றுக்கொண்டனர். கிறித்துவ சமய எதிர்ப்பின் இந்த வடிவம் *இரகசிய யூதம்* என்று அழைக்கப்பட்டது. பதினைந்தாம் மற்றும் பதினாறாம் நூற்றாண்டுகளில இரகசிய யூத சமயம், போர்த்துகல் மற்றும் ஐக்கிய அமெரிக்காவின் காலனித்துவப் பகுதிகளில் விரிவடைந்தது. இரகசிய யூதர்கள் லத்தீன் அமெரிக்கா மற்றும் மெக்சிகோ மற்றும் வட அமெரிக்காவின் பகுதிகளான அரிசோனா, கொலராடோ, நியூ மெக்சிகோ மற்றும் டெக்சாஸ் ஆகிய பகுதிகளில் குடியேறினர்.  
இரகசிய யூதர்கள் கிழக்கு ஐரோப்பிய நாடுகளிலும், சோவியத் ஒன்றியத்திலும் செல்வாக்கு செலுத்தி, 1917 ரஷ்ய புரட்சியுடன் கம்யூனிசத்தின் எழுச்சியுடன் தொடர்ந்தனர். 12 ஆம் நூற்றாண்டைச் சேர்ந்த போர்ச்சுகலின் "பெல்மாண்டே யூதர்கள்" பல நூற்றாண்டுகளாக வலுவான இரகசியமாக யூத மரபுகளைப் பேணி வந்தனர். யூதர்கள் அகமணம் மூலம் பாரம்பரியத்தை பராமரிப்பதனர். அவர்களின் நம்பிக்கையின் அனைத்து வெளிப்புற அறிகுறிகளையும் மறைப்பதன் மூலமும் ஒரு முழு சமூகமும் இரகசியமாக பிழைத்தது. இரகசிய யூதர்களையும், அவர்களின் நடைமுறைகளும் 20-ஆம் நூற்றாண்டில் மட்டுமே கண்டுபிடிக்கப்பட்டன. இரகசிய யூத மதத்தின் செஃபார்டிக் பாரம்பரியம் தனித்துவமானது. இரகசிய யூதர்களில் பலர் இன்னும் பல நூற்றாண்டுகள் பழமையான மரபுகளை தக்க வைத்துள்ளனர்.  
லத்தீன் கத்தோலிக்க மற்றும் புராட்டஸ்டன்ட் குடும்பங்களில் யூத அடிப்படையிலான சடங்குகளைச் சுற்றியுள்ள இரகசியத்தை வெளிப்படுத்தும் பயம் தொடர்ந்து நீடித்ததால், இந்த புலம்பெயர்ந்த இரகசிய யூதர்கள் இருபதாம் நூற்றாண்டில் ஒரு மறைக்கப்பட்ட மத கலாச்சாரத்தை உருவாக்க வழிவகுத்தனர். காலப்போக்கில், யூத நடைமுறைகள் துண்டாக்கப்பட்டதுடன அவற்றின் மறைபொருட்கள் மறைக்கப்பட்டன. சமகால அறிஞர்கள் லத்தீன் அமெரிக்கா, மெக்ஸிகோ மற்றும் தென்மேற்கு அமெரிக்காவில் இரகசிய யூதச் சடங்குகளின் ஆதாரங்களைக் கண்டறிந்துள்ளனர். எஞ்சியிருக்கும் மரபுகளில் ஓய்வுநாள், உணவுச் சட்டங்கள், குடும்பத் தூய்மை சடங்குகள் மற்றும் சானுகா (ஹனுக்கா), பஸ்கா மற்றும் பூரிம் கொண்டாட்டங்கள் தொடர்பானவை.  
யூத விடுமுறைகளைப் பொறுத்தவரை, யூதம் மற்றும் கிறிஸ்தவ மத பழக்கவழக்கங்களின் கலவையின் மூலம் சடங்கு நடைமுறையின் ஒத்திசைவான வடிவம் உருவாகியுள்ளது. இருபதாம் நூற்றாண்டில், ஒத்திசைவின் இந்த அம்சம் ஈஸ்டர் மற்றும் பூரிம் ஆகியவற்றுடன் புனித எஸ்தருக்கு பக்தியுடன் பஸ்காவை இணைக்கும் சடங்குகளில் காணப்பட்டது. இரகசிய-யூதர்களிடையே ஓய்வுநாளைக் கடைப்பிடிப்பது இயற்கையில் குறைவான ஒத்திசைவைக் கொண்டுள்ளது. யூத பாரம்பரியத்தின் படி, மெழுகுவர்த்திகள் அல்லது எண்ணெய் விளக்குகள் பொதுவாக வெள்ளிக்கிழமை இரவுகளில் எரியும். இருப்பினும் இந்த வழக்கம் பொது மக்களின் பார்வையில் இருந்து பாதுகாக்கப்பட்ட வீட்டின் உட்பகுதிகளில் செய்யப்படுகிறது.  
கடந்த இரண்டு பத்தாண்டுகளாக, தற்போதைய தலைமுறை இரகசிய யூத வம்சாவளியினர் தங்கள் ஸ்பெயின் நாட்டின் யூத வேர்களை மீட்டெடுப்பதில் ஈடுபட்டுள்ளனர். பலர் யூத நம்பிக்கையை முன்னோக்குக்கு திரும்ப முயல்கின்றனர். நவீன சந்ததியினர் மத்தியில் இந்த மத போக்கு யூதர்கள் யார் யூதர்கள் மற்றும் யூதர்கள் அல்லாதவர்களாக வளர்க்கப்பட்ட தனிநபர்களின் மக்களிடையே யூத நடைமுறை மற்றும் மதத்தை வரையறுக்கிறது. குறிப்பாக, இரகசிய யூத பாரம்பரியத்தின் சர்ச்சைக்குரிய நிலப்பரப்பு மற்றும் நவீன யூத அடையாளத்திற்கான அதன் பொருளை சந்ததியினர் மற்றும் ரபினிக் அதிகாரிகள் ஆராய்வதால் மதமாற்றத்தின் கேள்வி பதற்றமான இடமாக மாறியுள்ளது.
# மறைவான யூதம்

## இதனையும் காண்க

- மறைவான கிறிஸ்தவம்
- மறைவான இசுலாம்
- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- கோவா சமயக் குற்றவிசாரணை
# இலெவி ரோசுமன்

**இலெவி ரோசுமன்** (ஆங்கில மொழி : Levy Rozman, பிறப்பு டிசம்பர் 5, 1995) ஒரு சதுரங்க சர்வதேச மாஸ்டர் மற்றும் வர்ணனையாளர் ஆவார். இவர் இணையத்தில் கோதம்செஸ் என்று அழைக்கப்படுகிறார். இவர் டுவிட்ச் மற்றும் யூடியூப் இணைய தளங்களில் சதுரங்க காணொளிகளை உருவாக்குகிறார்.
# இலெவி ரோசுமன்

## ஆரம்ப கால வாழ்க்கை

ரோசுமன் டிசம்பர் 5, 1995 அன்று நியூயார்க்கின் புரூக்ளினில் பிறந்தார். மேலும் நியூயார்க் மற்றும் நியூ ஜெர்சி ஆகிய இரண்டு நகரங்களிலும் வளர்ந்தார். இவர் 6 வயதில் ஒரு பாடநெறி நடவடிக்கையாக சதுரங்கம் விளையாடத் தொடங்கினார். 7 வயதில் தனது முதல் சதுரங்க போட்டியில் கலந்துகொண்டார் . ரோசுமன் 2011 ஆம் ஆண்டில் அமெரிக்க சதுரங்க கூட்டமைப்பு வழங்கும் தேசிய மாஸ்டர் பட்டத்தை பெற்றார். 2016 இல் பிடே மாஸ்டர் மற்றும் 2018 இல் சர்வதேச மாஸ்டர் ஆகிய பட்டங்களை பெற்றார். ரோசுமன் 2014 இல் ஒரு சதுரங்க பயிற்சியாளராகத் பணியாற்றத் தொடங்கினார்.
# இலெவி ரோசுமன்

## இணைய வாழ்க்கை

ரோசுமன் ஒரு டுவிச் ஓடையாளர் மற்றும் யூடியூபர் ஆவார் . இவரது யூடுப் ஓடையான கோதம்செஸ் , 1.23 மில்லியன் சந்தாதாரர்களுடன்(நவம்பர் 8, 2021 நிலவரப்படி) யூடியூபில் மிக அதிக சந்தாதாரர்கள் கொண்ட சதுரங்க ஓடையாகும். ரோஸ்மேன் செஸ்.காம் உடன் இனைந்து பணியாற்றி இருக்கிறார். 2017 முதல் அவர்களின் சுடூரீமிங் கூட்டாண்மையின் ஒரு பகுதியாக இருந்தார். ரோசுமன் அவர்களுக்கு ஒரு வர்ணனையாளரராக செயல்பட்டார். போக்சாம்ப்ஸ் மற்றும் 2020 சதுரங்க வேட்பாளர்கள் போட்டி போன்ற போட்டிகளை பகுப்பாய்வுசெய்துள்ளார்.